На основу члана 23. Закона о јавним предузећима („Службени гласник РС“, број 15/16), члана 32. Закона о локалној самоуправи („Службени гласник РС“ број 129/07, 83/14-др.закон и 101/16-др.закон) и члана 41. и 138. Статута Општине Владичин Хан (“Службени гласник Пчињског округа” број 21/08 и 8/09 и „Службени гласник Града Врања“ број 11/13, 5/17 и 14/17), Скупштина Општине Владичин Хан, на седници одржаној 17.12.2017. године, донела је

**О д л у к у**

О утврђивању накнаде за рад у надзорним одборима јавних предузећа чији је оснивач Општина Владичин Хан

Члан 1.

Председнику и члановима Надзорног одбора у јавним предузећима чији је оснивач Општина Владичин Хан припада накнада за рад у надзорном одбору јавног предузећа.

Члан 2.

Висину накнаде председнику и члановима надзорног одбора јавних предузећа чији је оснивач Општина Владичин Хан одредиће Општинско веће Општине Владичин Хан посебном одлуком.

Члан 3.

Висина накнаде председнику и члановима надзорног одбора јавних предузећа чији је оснивач Општина Владичин Хан одредиће се у складу са актом Владе РС којим су утврђени критеријуми и мерила за утврђивање висине накнаде за рад у надзорним одборима јавних предузећа.

Члан 4.

Ступањем на снагу ове Одлуке престаје да важи Одлука о висини накнаде за рад у надзорним одборима јавних предузећа чији је оснивач Општина Владичин Хан („Службени гласник града Врања“ број 30/14 )

Члан 5.

Ова Одлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ:06-217/21/17-IV/04 ПРЕДСЕДНИЦА,**

 **Данијела Поповић**